钦定古今图书集成/明伦汇编/氏族典/第314卷 > 《廖用贤尚友录》 > 彭继凯
## 钦定古今图书集成/明伦汇编/氏族典/第314卷 > 《廖用贤尚友录》 > 彭继凯

按《江南通志》：“继凯，分宜人。至正末，欧普祥陷袁州，继
凯募义勇迎战，大破之。贼退走，州遂反正。乃下令禁
杀掠，修城池，缮甲兵，吊死恤孤，民赖以安。行省丞相
伯颜承令署继凯本路同知。时路总管宝童失守奔
赣，继凯遣人迎归，反嫉之。会中秋宴客，伺继凯醉，刺
杀之。”